**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ПРОДУЖЕЊА РОКА ОДОБРЕЊА ЗА ЕКСПЛОАТАЦИОНИ ПРОСТОР И КОЛИЧИНЕ РЕЗЕРВИ И/ИЛИ РЕСУРСА ПОДЗЕМНИХ ВОДА И ГЕОТЕРМАЛНИХ РЕСУРСА НИСКЕ ЕНТАЛПИЈЕ**

|  |  |
| --- | --- |
| **Назив административног поступка** | Продужење рока одобрења за експлоатациони простор и количине резерви и/или ресурса подземних вода и геотермалних ресурса ниске енталпије |
| **Шифра поступка** | 211.00.0008 |
| **Регулаторно тело**  **(надлежно за спровођење препоруке)** | Министарство рударства и енергетике  Покрајински секретаријат за енергетику, грађевинарство и саобраћај |
| **Правни оквир којим је уређен административни поступак** | * Закон о рударству и геолошким истраживањима („Службени гласник РС“, бр. 101/15, 95/18) * Правилник о садржини елабората о условима експлоатације подземних вода или хидрогеотермалних ресурса, односно петрогеотермалних ресурса и условима и начину вршења техничке контроле елабората („Службени гласник РС“, бр. 7/18) |
| **Прописи које треба променити /донети/укинути да би се спровеле препоруке** | Нема измене прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Иако је поступак јасно дефинисан прописом, додатни простор за оптимизацију постоји путем елиминације документа који се може прибавити по службеној дужности увидом у јавно доступне базе података, као и кроз омогућавање подношења захтева електронским путем. Поред тога, потребно је да се установе евиденције издатих административних аката у машински читљивој форми. | |
| 1. **САЖЕТАК ПРЕПОРУКА** | |
| Потребно је по службеној дужности прибавити податке који су јавно доступни, као и омогућити да се електронски поднесе захтев и прилози. Такође, потребно је установити евиденције издатих аката. | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:   * **Документ 5**: Потврда о утврђеним и овереним ресурсима и резервама подземних вода или геотермалних ресурса издата на основу елабората о ресурсима и резервама подземних вода, којим су утврђени услови коришћења подземних вода или геотермалних ресурса у наредном петогодишњем периоду * **Орган од кога је потребно прибавити податке**: Министарство рударства и енергетике односно Покрајински секретаријат за енергетику, грађевинарство и саобраћај   Наведени документ прибавља се као доказ о називу локалитета/изворишта, координате, количине и категорије вода.    Имајући у виду да је издавалац овог документа орган који истовремено и одлучује о овом захтеву, потребно је само да изврши увид у сопствене евиденције.  Како би се ово омогућило, потребно је од подносиоца захтева затражити следеће неопходне информације: број решења и датум издавања решења надлежног министарства односно покрајинског секретаријата)  **За примену ове препоруке, није потребна измена прописа.**   * 1. **Увођење е-управе**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.   * 1. **Евиденције**   ***Успостављање евиденције издатих аката и њене јавне доступности***  Надлежни орган не води регистар/евиденцију података о издатим актима.  Предлаже се да се регистар/евиденција података о издатим актима води у електронском облику односно отвореном, машински читљивом облику (база података) у складу са чланом 10. Закона о електронској управи („Службени гласник РС“, број 27/2018), којим се уводи обавеза свих органа да успостављају и воде регистре и евиденције у електронском облику.  Такође, предлаже се да се регистар/евиденција учини доступним на већ постојећој бази <http://185.166.125.154/geoliep/>.  За примену обе препоруке, није неопходна измена прописа. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају промену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају промену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. | |